กระบะเมาขับ เฉี่ยวชนก่อนพุ่งลงข้างทาง กู้ภัยเข้าช่วย โซเซนอนต่อริมถนน
หนุ่ม 32 เมาหนัก ขับรถกระบะเฉี่ยวชนรถคันอื่น ก่อนเสียหลักตกลงข้างทาง บนถนนเทพรัตน กม.51 เจ้าหน้าที่กู้ภัยเข้าช่วยเหลือ โวยวายใส่ ก่อนมานอนหลับอยู่บนถนน ตำรวจนำตัวส่งโรงพยาบาล ตรวจแอลกอฮอลล์,เมื่อเวลา 20.30 น. วันที่ 27 สิงหาคม 2560 ร.ต.อ.สุริยันต์ แก้วพิทูลย์ รอง สว.(สอบสวน) สภ.บางปะกง พร้อมหน่วยกู้ภัยฉะเชิงเทรา ตรวจสอบเหตุรถตกข้างทาง บนถนนเทพรัตน(บางนา-ตราด) กม.51 ช่องทางทางด่วน ขาเข้า กทม. หมู่4 ต.ท่าข้าม อ.บางปะกง,ที่เกิดเหตุ พบรถกระบะ อีซูซุ ดีแม็ก สีบรอนซ์ ทะเบียน บย 1317 จันทบุรี เสียหลักตกข้างทาง ส่วนคนขับทราบชื่อ นายเชิดชาย ชาติวงค์ อายุ 32 ปี อยู่ในอาการมึนเมาอย่างหนัก นอนหลับอยู่บนถนน ก่อนที่ตำรวจจะให้กู้ภัยนำตัวส่งโรงพยาบาลจุฬารัตน์ 11 นอกจากนี้ ในที่เกิดเหตุ ยังพบรถกระบะโตโยต้า วีโก้ สีบรอนซ์ทอง ทะเบียน ผก 7535 นครปฐม จอดอยู่ข้างทาง มีรอยเฉี่ยวข้างขวาพังเสียหาย มีนายอติพงษ์ บัวน้อย อายุ 31 ปี เป็นคนขับ และรถจักรยานยนต์ ยามาฮ่า เอ็ม สแลซ สีเขียว-ดำ ทะเบียน 2 กณ 3728 ชลบุรี ของนายกิตติชัย มาลัยทอง อายุ 18 ปี โดยทั้งสองคัน ถูกรถของนายเชิดชาย ขับเฉี่ยวชน ช่วง กม.52 ช่องทางด่วน ก่อนที่จะขับหลบหนีแล้วเสียหลักตกข้างทาง,โดยอาสาสมัครหน่วยกู้ภัยฉะเชิงเทรา หลังจากรถแจ้งเหตุก็ได้เข้าช่วยเหลือนายเชิดชาย ที่หมดสติอยู่ในรถ แต่พอตื่นขึ้นมาก็เอะอะโวยวาย ก่อนจะเดินออกมานอกรถแล้วเสียหลักล้มลงไปข้างทาง ก่อนที่กู้ภัยจะช่วยเหลือขึ้นมา นายเชิดชายก็นอนหลับต่อ เมื่อเจ้าหน้าที่ตำรวจมาถึง จึงให้นำตัวส่งโรงพยาบาลตรวจแอลกอฮอลล์ เพื่อดำเนินคดีตามกฎหมายต่อไป.
หนุ่ม 32 เมาหนัก ขับรถกระบะเฉี่ยวชนรถคันอื่น ก่อนเสียหลักตกลงข้างทาง บนถนนเทพรัตน กม.51 เจ้าหน้าที่กู้ภัยเข้าช่วยเหลือ โวยวายใส่ ก่อนมานอนหลับอยู่บนถนน ตำรวจนำตัวส่งโรงพยาบาล ตรวจแอลกอฮอลล์
เมาแล้วขับ,เฉี่ยวชน,กระบะพุ่งลงข้างทาง,เมานอนริมถนน,บางปะกง,ข่าวทั่วไป